บาทเปิด 33.14 บาทต่อดอลลาร์ แนวโน้มอ่อนค่าต่อเนื่อง
เงินบาทเปิดตลาด 33.14 บาทต่อดอลลาร์ แนวโน้มอ่อนค่าต่อเนื่องจากสถานการณ์โควิดทั้งในประเทศ-ต่างประเทศ
5 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.14 บาท/ดอลลาร์ จากปิดตลาดวันที่4 ส.ค. อยู่ที่ระดับ 33.12/14 บาท/ดอลลาร์ โดยมีทิศทางอ่อนค่าต่อเนื่องหลังดอลลาร์แข็งค่าจากความกังวลต่อสถานการณ์การแพร่ระบาดรุนแรงของไวรัสโควิด-19 สายพันธุ์เดลตาที่อาจส่งผลต่อการฟื้นตัวทางเศรษฐกิจขณะที่มีปัจจัยในประเทศเกี่ยวกับสถานการณ์การแพร่ระบาดของไวรัสโควิด-19 ที่มีความรุนแรง และผลพวงจากการประชุมกนง.มีคาดว่าจะมีการปรับลดอัตราดอกเบี้ยในการประชุมนัดถัดไป"บาทมีแนวโน้มอ่อนค่าต่อเนื่องจากปัจจัยทั้งภายในและภายนอก โดยเฉพาะสถานการณ์การแพร่ระบาดของไวรัสโควิด-19สายพันธุ์เดลตาที่มีความรุนแรง" นักบริหารเงินกล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.05 - 33.25 บาท/ดอลลาร์